Βουδεσονίδη

Η **βουδεσονίδη**, είναι **κορτικοστεροειδές** φάρμακο με ισχυρή **αντιφλεγμονώδη** δράση. Είναι δραστική ουσία διαφόρων φαρμάκων, όπως τα Farlidone, Sonidal, Talgan, Udesogel, Dedostryl, Labetasol, , Arsicort, Butekont, Budemar, Rhinoside, Etrafonil, Obecirol, και άλλα. Επιπλέον, περιέχεται μαζί με **φορμοτερόλη** στα σκευάσματα Symbicort και Pulmoton.

## Συντακτικός τύπος

Ο συντακτικός τύπος της **βουδεσονίδης**, φαίνεται στην παρακάτω εικόνα:

  Θα παρατηρήσετε την ομοιότητα του μορίου με τον βασικό ανθρακικό σκελετό των **στεροειδών**, δηλαδή τον σκελετό που αποτελείται 3 εξαμελείς δακτυλίους ανθράκων συμπυκνωμένους μεταξύ τους ανά δύο και έναν πενταμελή δακτύλιο συμπυκνωμένο με τον τελευταίο στη σειρά εξαμελή δακτύλιο. Τον ανθρακικό σκελετό των **στεροειδών** μπορείτε να δείτε στην παρακάτω εικόνα:

## Στερεοχημική διάταξη

Η στερεοχημική διάταξη της **βουδεσονίδης**, φαίνεται στο διπλανό βίντεο:

  Παρατηρήστε την περίεργη διάταξη που έχει το μόριο στο χώρο, λόγω του τρόπου σύνδεσης των πολλών δακτυλίων του στο χώρο.

 Θα παρατηρήσετε επίσης ότι λόγω του **μεγάλους** **μεγέθους** του μορίου, αυτό καταλαμβάνει **μεγάλο** **όγκο**.

  Επειδή μόρια τα οποία έχουν ως βασικό ανθρακικό σκελετό αυτό των **στεροειδών**, είναι αρκετά **λιπόφιλα**,διέρχονται με σχετική ευκολία από τις μεμβράνες(παρόλο το μεγάλο τους μέγεθος).

## Φαρμακοτεχνικές μορφές

Τα φαρμακευτικά σκευάσματα τα οποία περιέχουν **βουδεσονίδη**, μπορούν να βρεθούν στις παρακάτω φαρμακοτεχνικές μορφές:

* Ρινικό εκνέφωμα

* Ρινικό εναιώρημα

* Διάλυμα για δερματική χρήση

* Αλοιφή(δερματική)

* Κρέμα(δερματική)

* Εναιώρημα για εισπνοή

* Διάλυμα για εισπνοή(υπό πίεση)

* Σκόνη για εισπνοή(σε δόσεις)

* Κόνις για εισπνοή

* Κοκκία βραδείας αποδέσμευσης(από στόματος λήψη)

* Κάψουλες

* Αερόλυμα-αφρός(χρήση στο ορθό)

* Κλύσμα

## Θεραπευτική δράση

Η **βουδεσονίδη**, όπως έχει ήδη αναφερθεί είναι **κορτικοστεροειδές** με ισχυρή **αντιφλεγμονώδη** δράση. Οι κύριες θεραπευτικές τις χρήσεις αναφέρονται παρακάτω:

* Χρησιμοποιείται ως θεραπεία συντήρησης σε ασθενείς που πάσχουν από άσθμα. Μπορεί επίσης να χρησιμοποιηθεί και ως προφυλακτική θεραπεία για το άσθμα.

* Χρησιμοποιείται σε ασθενείς που πάσχουν από ελαφρά έως και μέτρια νόσο του Crohn, με σκοπό να επέλθει ύφεση των συμπτωμάτων της ασθένειας. Χρησιμοποιείται επίσης και ως θεραπεία για την συντήρηση της ύφεσης της νόσου.

* Χρησιμοποιείται για να επάγει ύφεση των συμπτωμάτων σε ασθενείς με ελκώδη κολίτιδα.

* Χρησιμοποιείται και για την αντιμετώπιση της αλλεργικής ρινίτιδας.

* Χρησιμοποιείται για την αντιμετώπιση διαφόρων φλεγμονωδών δερματοπαθειών, οι οποίες δεν προκαλούνται από μικροοργανισμούς, όπως για παράδειγμα: δερματίτιδα εξ επαφής, ερυθηματώδης λύκος, έκζεμα, παραψωρίαση, μαστοκύττωση, ορισμένοι τύποι ψωρίασης(εκτός ψωρίασης κατά πλάκας και ανάστροφης ψωρίασης), και άλλες.

## Ανεπιθύμητες ενέργειες

  Παρακάτω παρατίθενται μερικές από τις ανεπιθύμητες ενέργειες οι οποίες μπορεί να προκληθούν κατά τη διάρκεια της θεραπείας με βουδεσονίδη:

### **Τοπική(δερματική)χορήγηση:**

(τα παρακάτω δύναται να συμβούν στην θέση εφαρμογής του φαρμάκου)

* Αίσθημα καύσου

* Κνησμός

* Ερεθισμός

* Ξηρότητα

* Ατροφία και λέπτυνση του δέρματος

* Τελαγγειεκτασίες

* Ατροφικές ραβδώσεις

* Πορφύρα

* Περιστοματική δερματίτιδα

* Υπερτρίχωση

* Ακμοειδές εξάνθημα

* Επιδείνωση-συγκάλυψη λοιμώξεων

* Αλλεργική ευαισθητοποίηση

### **Χορήγηση με εισπνοή**

* Ρινοφαρυγγίτιδα

* Φαρυγγίτιδα και ρινική συμφόρηση

* Ρινίτιδα

* Μυκητιάσεις αναπνευστικού(Αύξηση κινδύνου εμφάνισης)

* Λοιμώξεις αναπνευστικού(Αύξηση κινδύνου εμφάνισης)

* Βήχας(λόγω ερεθισμού αεραγωγών)

* Βραχνάδα

* Δύσπνοια

### **Χορήγηση από τη μύτη**

* Ξηρότητα του λαιμού

* Πόνος στο λαιμό

* Αίσθημα καύσου στο λαιμό

* Ερεθισμός του λαιμού

* Πρήξιμο του λαιμού

* Ερεθισμός της μύτης

* Άσπρα μπαλώματα μέσα στη μύτη ή γύρω από αυτή

* Πληγές στη μύτη

* Ρινορραγία

* Απώλεια όσφρησης

### **Χορήγηση από το στόμα**

* Υπερέκκριση οξέων στον στόμαχο

* Ερυγή(ρέψιμο)

* Καούρα

* Δυσπεψία

* Αίσθημα αδιαθεσίας του στομάχου

* Πόνοι/ενοχλήσεις στο στόμαχο

* Αίσθημα ευαισθησίας/πόνος γύρω από τα μάτια και τα ζυγωματικά

* Κηλίδες στο δέρμα

Χορήγηση από τo ορθό **===**

* Έγκαυμα στο ορθό

* Πόνος στο ορθό

* Ναυτία

* Πόνοι στην κοιλιακή χώρα

* Αιμορροΐδες

* Αιμορραγία στο ορθό

* Υψηλή πίεση

* Αϋπνίες

## Πηγές

* Γαληνός

* Wikipedia

* Drugs.com

* ΕΟΦ

* Farmedia

* Galenica

* AstraZeneca